Държавен вестник, бр. 53, 2025 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  53
МИНИСТЕРСКИ СЪВЕТ
ПОСТАНОВЛЕНИЕ № 107
ОТ 26 ЮНИ 2025 Г.
за изменение и допълнение на Наредбата за 
заплащането на правната помощ, приета с 
Постановление № 4 на Министерския съвет 
от 2006 г. (обн., ДВ, бр. 5 от 2006 г.; изм. и 
доп., бр. 59 от 2009 г., бр. 31 от 2011 г., бр. 57 
и 98 от 2015 г., бр. 69 от 2020 г. и бр. 74 от 
2021 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 3 ал. 1 и 2 се изменят така:
„(1) Възнагражденията се изплащат:
1. в случаите на чл. 21, т. 1 и 4 от ЗПП – след 
осъществяване на дейностите, удостоверено 
с отчет по съответния образец;
2. при процесуално представителство по 
чл. 21, т. 2 от ЗПП – след приключване на 
производството пред съответната инстанция, 
както и при спиране или прекратяване на 
производството, установено с акт на съда 
или на прокурора;
3. за представителство в извънсъдебни 
процедури по чл. 21, т. 3 от ЗПП – след прик­
лючване на производството, удостоверено със 
съответния акт или документ.
(2) При предоставяне на правна помощ 
по дела, продължаващи повече от 6 месе­
ца, или по които са проведени повече от 
две съдебни заседания, адвокатът може да 
направи искане за авансово заплащане на 
част от възнаграждението в размер до 50 на 
сто от максимално предвиденото за извър­
шената работа. В случай че адвокатът не е 
бил назначен, а делата продължават повече 
от 6 месеца или са проведени повече от две 
съдебни заседания, адвокатът може да напра­
ви искане за авансово заплащане на част от 
възнаграждението в размер на предвиденото 
в чл. 10, ал. 2. В този случай от окончателно 
определеното се прихваща изплатеното аван­
сово възнаграждение.“
§ 2. В чл. 4 ал. 2 се изменя така:
„(2) Преценката по ал. 1 се прави от На­
ционалното бюро за правна помощ (НБПП) 
по предложение на адвокатския съвет въз 
основа на критерии, разработени съвместно 
от НБПП и Висшия адвокатски съвет.“
§ 3. В чл. 5 се създават ал. 3 и 4:
„(3) В случаите на предоставени от адво­
кат месечни консултации по Националния 
телефон за правна помощ (НТПП) се подава 
отчет до НБПП по утвърден образец до края 
на следващия месец.
(4) В случаите на предоставени консул­
тации от адвокат от Регионален център за 
консултиране (РЦК) се подава отчет по ут­
върден образец заедно с приложени към него 
документи до съответния адвокатски съвет 
за изготвяне на становище и изпращане до 
НБПП.“
§ 4. Член 6 се изменя така:
„Чл. 6. Адвокатският съвет извършва про­
верка на отчета на адвоката относно доку­
ментите по чл. 5, ал. 1 и 4, както и на срока 
за отчитане по чл. 38, ал. 4, изречение първо 
от ЗПП, заверява отчета и предлага размер 
на възнаграждението съобразно вида, коли­
чеството и качеството на оказаната правна 
помощ.“
§ 5. В чл. 7, ал. 3 накрая се добавя „и 
решение на председателя на НБПП“.
§ 6. В чл. 8 се правят следните изменения 
и допълнения:
1. Досегашният текст става ал. 1.
2. Създава се ал. 2:
„(2) Възнаграждение за процесуално пред­
ставителство се определя и дължи за всяка 
фаза и за всяка инстанция, включително при 
връщане на делото за ново разглеждане.“
§ 7. В чл. 9 се правят следните изменения:
1. Алинеи 1 и 2 се изменят така:
„(1) При предоставяне на правна помощ в 
случаите по чл. 21, т. 1, 3 и 4 от ЗПП, когато 
адвокатът предоставя правна помощ на повече 
от едно лице, възнаграждението му може да 
бъде увеличено с до 50 на сто от максимално 
предвидения размер.
(2) При процесуалното представителство по 
чл. 21, т. 2 от ЗПП, когато адвокатът предос­
тавя правна помощ на повече от едно лице, 
възнаграждението му може да бъде увеличено 
за всяко допълнително лице с до 50 на сто 
от максимално предвидения размер.“
2. Алинея 4 се изменя така:
„(4) При процесуално представителство 
по чл. 21, т. 2 от ЗПП и при реално участие 
на адвоката в повече от три открити съдеб­
ни заседания от неговото назначаване, с 
изключение на производствата за мерки за 
неотклонение и други мерки за процесуална 
принуда и разпит пред съдия, които се за­
плащат на самостоятелно правно основание, 
възнаграждението може да бъде увеличено 
с до 50 на сто от максимално предвидения 
размер. Когато процесуалното представител­
ство по съдебното дело е свързано с особена 
фактическа и/или правна сложност на случая 
или участието на адвоката по делото е про­
дължило повече от една година от неговото 
назначаване, възнаграждението му може да 
бъде определено в двоен размер съобразно 
определения му размер.“